Sammendrag av innspill til offentlig ettersyn

-med administrasjonssjefens kommentarer

Forslag til D39b Delplan for Lia og Vannledningsdalen- Del 2 Vannledningsdalen lå ute til offentlig ettersyn i perioden 8.3.2022- 20.4.2022. Det ble mottatt 10 skriftlige innspill til planen, i tillegg til et vedtak om dispensasjon jf. Svalbardmiljøloven fra Riksantikvaren, med vilkår som må inn i bestemmelsene.

Innspillene er listet opp nedenfor i tabellsform med sammendrag av innspillene, og med kommentarer fra administrasjonssjefen.

|  |  |  |  |
| --- | --- | --- | --- |
| **Nr.** | **Avsender /** **Mottatt dato** | **Sammendrag av innspill** | **Administrasjonssjefens kommentar** |
| **1** | **Norsk Polarinstitutt**20.4.2022 | «Temarapport for naturmiljø delplan D39 Lia og Vannledningsdalen» beskriver ikke tiltaket med endret sikringskonsept.Norsk Polarinstituttanbefaler at det gjøres en vurdering av hvordan konstruksjonen/utforming av nettene kan påvirkedyrelivet, som for eksempel rein og rype. | Tatt til orientering, planbeskrivelse er supplert |
| **2** | **Sysselmesteren på Svalbard (SMS) /**21.4.2022 | SMS har ingen innsigelse, men kommer med en rekke faglige råd. De anbefaler en gjennomgang av plandokumentene slik at de i seg selv er korrekte og samsvarer med hverandre. SMS lister opp en rekke punkter som bør sees på og ber lokalstyre selv vurdere om det er behov for et nytt offentlig ettersyn på bakgrunn av dette. | Vi har tatt en del av rådene til etterretning og endret plandokumentene deretter.Selv om planformål er endret så er innholdet i utfyllende bestemmelser det samme og administrasjonssjefen vurderer at det ikke er behov for ny høring |
|  |  | 1 Planens hensiktStryk Lia under punkt 1. Utdyp gjerne mer enn å kun skrive at planen gir hjemmel tilskredsikringstiltak og avklaring av endret arealbruk. | Lia er en del av planområdet og bør stå- strykes ikke.Planbestemmelser skal være korte, vi mener dette er nok |
|  |  | 2 Fellesbestemmelser for hele planområdetStryk for hele planområdet i punkt 2. Bruk kun Fellesbestemmelsen. | Tatt til etterretning |
|  |  | 2.1.1 Forurensning og tiltaksplanDet er alt gjort en undersøkelse i grunnen som viser at det er forurensning innfor planområdet.Første ledd blir derfor overflødig. Det foreslås å endre bestemmelsens ordlyd til dette: «…» | Det er kun gjort undersøkelser i deler av området, vi mener dermed denne bør stå. Har tatt inn ny bestemmelse 2.2.1 som ivaretar dette. |
|  |  | 2.1.3 AnleggsperiodeDet anbefales at det legges inn en setning om at man må sikre trygg gangvei i hele anleggsfasen. | Dette ivaretas strengt tatt gjennom første ledd i bestemmelsen, men vi er enige i at dette godt kan utheves da det er en av hovedadkomstveiene for skolebarn.  |
|  |  | 2.2 Nye fellesbestemmelserDisse bestemmelsene er ikke tilstrekkelig utfyllende til at man unngår å måtte sende tiltak tilSysselmesteren jf. svalbardmiljøloven 58 3.ledd a. Det er heller ikke satt noen vilkår. | Tatt til orientering |
|  |  | 3.1.1 Boligbebyggelse (del av vei 219)Legg inn hele bestemmelsen for felt B8 eller presisere hvor man finner § 2.1. Eksempel jf. arealplanfor Longyearbyen planområdet 2016-2026 § 2.1 | Bestemmelsen er lagt inn i sin helhet. |
|  |  | 3.1.3 NæringsbebyggelsePresiser hvor man kan finner §§ 43.1 og 46.1.Eksempel jf. arealplan for Longyearbyen planområdet 2016-2026 § 43.1 | Tatt til etterretning |
|  |  | 4.1 Kultur-, natur- og friluftsområde, felt KNFDet burde vurderes om den delen av feltet KNF som havner inn under båndleggingssonenkulturminne H770\_1 skal kun ha feltbetegnelsen K. Fredete kulturminner bør avsettes som"Kulturminneområde" dersom det kan være konfliktfylt om arealet også benyttes til natur- og/ellerfriluftslivsformål. I enkelte sammenhenger kan det være en god løsning å bruke bare en eller to av de tre kategoriene. For eksempel vil det for kulturminner være aktuelt å bruke formålet"Kulturminneområde" alene.I punkt 4 burde regulert trafikkareal endres til regulert anleggsvei. | Vi vurderer at det enkleste, både med tanke på lesbarhet av plan og bestemmelser er å beholde kartet og arealformål KNF. Båndleggingssonen sørger for at det er hensyn til Kulturminneområde som prioriteres dersom det er konflikt med natur- eller friluftsformål.Enkelte KFA-områder grenser opp mot veiareal som ikke er anleggsvei, så vi ønsker å la bestemmelsen stå slik den er. |
|  |  | 4.2 Kulturminne-, natur- og friluftsområder (KNF) kombinert med andre angitte hovedformål,kombinert KNF og anleggsområde, felt KFA3I punkt 2 burde man ha med tittel og forfatter på forprosjektet datert 13.04.2021. Da blir det ingenmisforståelser om hvilke dokument det gjelder.I punkt 3 burde det stå om det er målt langs bakken eller rett opp.I punkt 4 burde det stå maks kotehøyde.I punkt 5 burde regulert trafikkareal byttes med regulert anleggsvei.Det burde stå noe om hvor snøsikringsgjerdet står, eventuelt at det legges inn i kartet. | Tittel og dokumentnummer er supplert i bestemmelsen, som er søkekriteriene på vår hjemmesideLagt til: målt rett oppBlir mer eksakt å gjøre det slik vi har foreslått. Må dokumentere i byggesakVi ønsker å beholde trafikkareal da området også grenser til andre områder med regulert trafikkarealLegger ikke inn i kart, da blir de juridisk bindende. |
|  |  | KFA3Det går an å kombinere ulike arealformål, men innenfor arealkategorien for kulturminne-, natur- ogfriluftsområder tillates det ikke større konstruksjoner, bygg og anlegg. Men mindre konstruksjoner,graving, fylling og mindre uttak av masse som et ledd i tilrettelegging for friluftsliv vil derimotvære tillatt. Det stilles derfor spørsmål rundt lovligheten av å kombinere anlegg sammen med naturog – friluftsområder. Det anbefales at anleggsområdet tas ut av KFA3 og at det kun brukesbestemmelsesområder for midlertidig rigg- og anleggsområde og der det trengs i forbindelse medbyggingen av sikringstiltakene i Vannledningsdalen. Eller kan det legges i en setning om at dettillates vedlikeholdsarbeidet av sikringstiltakene, noe det i utgangspunktet er lov til.I planbeskrivelsen står det også at den delen av felt KFA3 som ligger nedenfor Perleporten vil mestsannsynlig ikke brukes som rigg- og anleggsområde. Det burde derfor vurderes om område skalavsettes som KF eller at friluftsområde 12 utvides. Ellers må man vurdere å endre navnene slik atfeltet KFA3 nedenfor Perleporten har feltbetegnelsen KFA3 mens feltet ovenfor Perleporten harfeltbetegnelsen KFA5. Ikke at begge feltene heter KFA3 | anleggsområdet tas ut av KFA3 (blir til KNF), og det brukesbestemmelsesområde for midlertidig rigg- og anleggsområde for området som trengs i forbindelse medbyggingen av sikringstiltakene i Vannledningsdalen. RA’s vilkår innlemmes i bestemmelsesområdet |
|  |  | 4.3 Kulturminne-, natur- og friluftsområder (KNF) kombinert med andre angitte hovedformål,kombinert KNF og anleggsområde, felt KFA4Se svar ovenfor når det gjelder å kombinere anleggsområde med kultur- og friluftsområde.Fjern siste ledd om hva som er ikke er tillatt utenfor bestemmelsesområder. Dette ivaretas i egnebestemmelser. I bestemmelsen for felt KFA4 burde det komme tydelig frem hva som er lov og ikke.Det burde avsettes eget areal med egnet arealformål for parkeringsplass til snøskutere enn at detbrukes bestemmelsesområder for å ivareta det. | Tilsvarende ovenfor gjøres KFA4 om til F18 da anleggsformål tas ut. Her finnes det også egne bestemmelsesområder (VO14-SP/RA og BO15-RA) som bestårTatt til orienteringTatt til orienteringVi viderefører praksis fra arealplanen. Dette temaet skal sees på sammen med skuterparkering ved rullering av arealplanen som er under oppstart |
|  |  | 4.4 Friluftsområde, områdene F11Stryk områdene. Brukt kun Friluftsområde F11 i overskriften. Finner heller ikke F11 i kartet. Fjernsetningen om bestemmelsesområde. Fokuser på hva som er tillat og ikke innenfor F11. | Fjernet.Tatt til orientering |
|  |  | 4.5 Friluftsområde F12Riggområdet innenfor F12 er veldig uheldig plassert på grunn av skoleveien. Det står skrevet iplanbeskrivelsen at det er lite sannsynlig at området blir brukt som rigg- og anleggsområde. Siden er det lite sannsynlig at område vil bli brukt som rigg- og anleggsområde og at det ligger nært skoleveien anbefales det at rigg og anleggsområdet tas ut.Presiser hvor man kan finner § § § 6.1, 6.2 og 8.1.Eksempel § 6.1. | Det er ikke behov for dette riggområdet, det fjernes fra planforslaget,De viser jo til bestemmelsene i samme dokument. |
|  |  | 5.2 VegDet er ikke lagt inn navn på veiene i plankartet. Det er derfor vanskelig å vurdere dennebestemmelsen. | Tatt til orientering |
|  |  | 5.2 Gang- og sykkelvegGang- og sykkel er kanskje opparbeidet og kan derfor strykes? | Punkt 5.3 – Perleporten er opparbeidet, men også utsatt for flom før sikringsarbeidene er ferdigstilt. Bestemmelsen får stå. |
|  |  | 6. Bestemmelser til faresoneEndre overskriften til hensynssoner. § § § 7, 8 og 9 kan legges inn under hensynssoner. | Vi endrer overskriften til fareområder jf. arealplan for Longyearbyen planområde 2016-2026Benytter samme oppbygning som i arealplan da det skal bli del av samme plan |
|  |  | 7. Bestemmelser til sikringssonerFjerne 7 og legg inn 7.1 inn under hensynssoner som 6.3 | Se svar ovenfor, siste ledd |
|  |  | 8. Angitte hensynssonerFjern 8 og legg inn 8.1 inn under hensynssoner som 6.4. | Se svar ovenfor, siste ledd |
|  |  | 9. Bestemmelser til båndleggingssonerFjern 9 og legg inn 9.1 inn under hensynssoner som 6.5. | Se svar ovenfor, siste ledd |
|  |  | 10. Bestemmelser til bestemmelsesområde (innenfor felt KFA4)Fjern bestemmelser til og KFA4. Behold kun bestemmelsesområde. Det burde lages en generellbestemmelse som gjelder for midlertidig rigg- og anleggsområde (bestemmelsesområdene) enn atdet deles opp. Bestemmelsesområder burde merkes med #1, #2, #3 osv., men skal ha skravur iplankartet og det må legges inn i tegnforklaringen. Det skal også settes en konkret dato for når detforventes at midlertidige rigg- og anleggsområdet skal opphøre. | KFA4 opphører. Da den midlertidige anleggsdelen ivaretas gjennom bestemmelser til eget bestemmelsesområde reguleres området til Friluftformål (F18) og vi viderefører arealformålet fra Delplan for Lia. Det er ingen endring i hva som tillates med unntak av at bestemmelsesområde for mer varig rigg- og anleggsvirksomhet fjernes. Se pkt. nedenfor.Det settes ikke konkret dato, da finansiering er usikker |
|  |  | 10.1 Skuterparkering og midlertidig riggområde, område BO-SP/R1Det burde avsettes eget areal med egnet arealformål for parkeringsplass til snøskutere enn at detbrukes bestemmelsesområder for å ivareta det. Se svar ovenfor når det gjelder bestemmelse. | Vi viderefører prinsipp fra delplan for Lia og velger å benytte oss av bestemmelsesområde fremfor å sette av areal til parkering. Det vil bli sett helhetlig på skuterparkering for hele Longyearbyen ved rullering av arealplanen som er under oppstart nå.  |
|  |  | 10.2 Rigg og anleggsområde BO-R1Fjern 10.2. Lag en bestemmelse som dekker for alle midlertidige rigg- og anleggsområder innenfordelplanen. Det kommer også frem i bestemmelsen 10.2 at felt BO-R1 skal brukes som midlertidigrigg- og anleggsområde for byggeprosjekter i sentrum. Vanlig praksis er at midlertidig rigg- oganleggsområde er knyttet opp til en spesifikk plan der det skal gjøres tiltak. | Vi fjerner muligheten for å opprette et mer varig rigg- og anleggsområde, vi kan dermed forenkle bestemmelsene til midlertidig rigg og anleggsområder.Endrer navn til BO14-SP/RA i tråd med prinsipp i arealplan |
|  |  | Delplanen for Vannledningsdalen har ikke gjort rede for hva slags konsekvenser det vil ha forområdet om det legges opp til midlertidig rigg- og anleggsområde for byggeprosjekter som skalforegå utenfor delplanen. | Tatt til orientering |
|  |  | Det anbefales at setningen «På arealer innenfor bestemmelsesområdet tillates det opparbeidelse avmidlertidig rigg- og anleggsområder for byggeprosjekter i sentrum og tiltak hjemlet i denneplanen», tas ut. | Vi tar ut delen med siste del av setningen «..for byggeprosjekter i sentrum og tiltak hjemlet i denneplanen»  |
|  |  | Plankart:- Tekst på hensynssone må spesifiseres i tegnforklaringen.- Mangler bygninger og eiendomsgrenser i plankartet.- Bygninger som skal fjernes skal ikke kun ha omriss, men skal også ha linjer i bygningensdiagonaler.- Felt B8 burde deles inn i to felt, for eksempel B8 og B9.- Felt KFA 3 burde deles inn i to felt, for eksempel KFA3 og KFA5.- Veiene mangler navn og nummer.- Vei\_fv7 skal ha fargekode som nye arealformål. Nå har den like fargekode som at veieneksisterer.- Det er tegnet inn H310\_100 inn i plankartet. Men det er ikke knyttet opp noe bestemmelsetil H310\_100.- Det er ikke tegnet inn skravur på de ulike bestemmelsesområdene.- Mangler bestemmelsesområde i tegnforklaringen.- Der hensynsonen H770\_1 ligger burde arealformålet endres til kulturminne. | Tatt til orientering.  |
| **3** | **Riksantikvaren/**22.4.2022 | VedtakMed hjemmel i svalbardmiljøloven 44 første ledd fatter Riksantikvaren vedtak omdispensasjon for etablering av rassikringstiltak i form av nett i sikringssonen til kulturminner fra Gruve 2a, id 159009 og 159492.Dispensasjon gis på følgende vilkår:Alle sikringstiltak, inkludert festeanordninger for drift og vedlikehold, skal etableresinnenfor arealformål KFA3 i Delplan for Lia og Vannledningsdalen - Del 2Vannledningsdalen (Plan-ID D39b).Vårt vedtak bør innarbeides i planbestemmelsene for arealformål KFA3 i Delplan for Lia ogVannledningsdalen - Del 2 Vannledningsdalen (Plan-ID D39b). Vi ber om at følgende tekst tasinn i bestemmelsene for å sikre at det er samsvar mellom planen og Riksantikvarens vedtak:Deler av arealformål KFA3 ligger innenfor sikringssone til automatisk fredete kulturminner knyttet til Gruve 2a. Riksantikvaren har fattet vedtak om dispensasjonfra fredningsbestemmelsene for etablering av skredsikringstiltak i sikringssonen.Vedtaket omfatter også dispensasjon for drift og vedlikehold av sikringstiltakene innenfor arealformål KFA3 | Vedtak er tatt til orientering, og bestemmelse innarbeides i bestemmelser til delplanen.  |
| **4** | **Direktoratet for samfunnssikkerhet og beredskap/**14.3.2022 | Standardbrev, ingen merknader. | Tatt til orientering. Planen er ikke knyttet til storulykkeanlegg |
| **5** | **Per Kyrre Reimert/** 31.3.2022 |  Foreslår at ett av husene i «Millionbyen» får stå, om ikke det er mulig så: 1. Videoopptak av husene utvendig og innvendig og droneopptak av husene bade nært og deres plassering i Longyeardalen.2. Et hus blir stående og her plasseres informasjon om sikringstiltakene ogLongyearbyens byutviklingen etter Andre verdenskrig.3. Huset kan stå spent og ubetjent i den perioden av året når det det trygt.4. Svalbard Museum er en naturlig samarbeidspartner i detteformidlingsarbeidet. | Det ble gjort en grundig vurdering rundt hva som skal bestå i forbindelse med valg av sikringskonsept og gjort gode kost-nytte analyser. Administrasjonssjefen vurderer nå som da at vi ikke prioriterer bevaring.Vi synes det ville være flott om historien blir videreformidlet, og vil gjerne ha med historien om millionbyen eksempelvis i en ny skiltstasjon i Lia. Det er foreløpig ingen midler til en ny skiltstasjon, men museet vil konsulteres dersom dette blir å realisere, slik som på de andre 7 skiltstasjonene i byen.  |
| **6** | **Avinor/**31.3.2022 | Siden Vannledningsdalen ligger gunstig til og utenfor byggerestriksjonskrav (BRA-krav) for flynavigasjonsanleggene, vil det ikke være behov for en egen planbestemmelse knyttet tilradioteknisk vurdering. | Tatt til orientering |
| **7** | **Nærings- og fiskeridepartementet (NFD)/** 4.4.2022 | Departementet påpeker at gjennomføring av tiltakene delplanen legger opp til innebærerbruk av departementets grunn. Bruk av departementets grunn kan ikke skje utensamtykke fra departementet. Det forutsettes derfor at gjennomføringen av tiltakene ogarealdisponering etter delplanen avklares på vanlig måte med departementet gjennomformell søknad. Dette gjelder både permanente og midlertidige tiltak. På tilsvarende måteforutsetter departementet at arealdisponering til eiendommer som er leid ut tiltredjeparter avklares med de respektive leietakerne. | Tatt til orientering |
| **8** | **KSAT/** 19.4.2022 | Planbeskrivelsens punkt 4.2 (side 14) gir ikke et korrekt bilde av eierforholdene i området hvor bebyggelsen skal rivesSanering er et inngripende tiltak, hvordan håndterer LL dette mot eier (KSAT) | Rettet opp i planbeskrivelseLongyearbyen lokalstyre er planmyndighet og svarer med denne planen ut et oppdrag om å sikre Longyearbyens befolkning mot naturfare, gjennom en helhetlig skredsikringsløsning for Lia og Vannledningsdalen. Som planmyndighet har vi hjemmel til å bestemme hvordan arealene skal disponeres i fremtiden, men vi kan ikke påtvinge noen å sanere eiendommene sine. Men vi anerkjenner det økonomiske tapet eiere av boliger i området vil bli påført. Som i Delplan for Lia som ble vedtatt i 2020, så er det ikke Longyearbyen lokalstyre sin oppgave å kjøpe ut private parter.Det administrasjonssjefen har gjort er å opprette et prosjekt uavhengig av planarbeidet, for koordinering av rivearbeidene, slik vi også gjorde i forbindelse med den første delplanen. Prosjektleder for dette arbeidet har allerede avholdt ett møte (hvor også KSAT var tilstede) og vil fortsette med å bistå i arbeidet med å finne gode og minnelige løsninger for alle parter, private som offentlige.  |
| **9** | **Direktoratet for mineralforvaltning med bergmesteren på Svalbard/**5.4.2022 | Viser til tidligere innspill til oppstart av planarbeid datert 27.2.2018- for øvrig ingen innspill | Det var heller ingen merknader til oppstart av planarbeid som det refereres til |
| **10** | **Ungdommer i Longyearbyen/**26.4.2022 | Ungdommene ønsker at det settes av areal til gode skutertraseer, atkomst og parkering fra byen til skole og idrettshall | Det er ikke sett spesifikt på skutertraseer til skole og idrettshall i dette prosjektet, da det er ett av temaene vi ønsker å se helhetlig på sammen med områder for skuterparkering ved rulleringen av arealplanen som starter sommeren 2022. |
| **11** | **Norges energi- og vassdragsdirektorat (NVE)/** 13.5.2022 | Vi ber om at hensynssonene H310\_1 og H310\_2 gjøres tydeligere i plankart og planbestemmelser. Vi ber om at eksisterende høyspentledning som går gjennom planområdet avmerkes i plankartet, gjerne ved at den avsettes som hensynssone og tilknyttes bestemmelser som setter vilkår for tiltak innenfor hensynssonen.For å gjøre plankartet mer oversiktlig og lesbart anbefaler vi at Vannledningselva og eksisterende bygninger avmerkes i plankartet. | Vi må følge tegneregler for Svalbard. På den digitale kartløsningen vår er det enklere å skille mellom de to. Vi lager også et temakart som legges ved plansaken.Høyspentledning er tegnet inn, og bestemmelser lagt til . Vi vil avmerke Vannledningselva inn i kartet. Vi ligger inn grunnkart i grått for bedre lesbarhet  |

Longyearbyen, 19.5.2022

v/saksbehandler Aina Iden Tveit